**Народно читалище „Правда-1905”- с.Новачене, общ.Ботевград**

**ул. „Московска” №4, e\_mail:** **pravda\_n@abv.bg**

**ПЛАН-ПРОГРАМА**

**ЗА ДЕЙНОСТТА НА НАРОДНО ЧИТАЛИЩЕ „ПРАВДА - 1905”**

**ЗА 2021г.**

Годишната програма за развитие на читалищната дейност през 2021 г. е съобразена с
изискванията на чл. 26 а, ал. 2 от Закона за народните читалища.Тази програма обобщава най-важните моменти в работата на читалището - приоритети, цели и задачи, които ще спомогнат за неговото укрепване, модернизиране и развитие. Ще се работи за създаване на условия за превръщането му в информационно-образователен център за утвърждаване ценностите на живущите в селото.

### ЦЕЛИ:

- Една от основните цели на читалището е запазване и популяризиране на местните културни традиции и обичаи.

- Продължаване на добрите традиции в културната дейност, в художествената самодейност и включване на иновативни форми и дейности.

- Утвърждаване на общочовешки ценности, чрез отбелязване на европейски и международни дни.

- Утвърждаване на отношение на толерантност и уважение към етническите малцинства.

- Дейността на читалищната библиотека е насочена към по-пълно и качествено задоволяване на информационните, развлекателните и образователни нужди на жителите на селото.

- Обновяване на материално-техническата база.

**ОСНОВНИ ЗАДАЧИ И ДЕЙНОСТИ:**

**Основни задачи:**

**-** Осъществяване на културно-просветна дейност на читалището сред населението.

- Запазване на традициите и фолклора, чрез възстановяването и представянето им на общински прегледи на художествената самодейност, събори и фестивали.

**-** Спомагане за изграждане на ценностна система у децата и младежите.

**-** Привличане на млади хора във формите на художествената самодейност.

**-** Разкриване на нови групи, клубове и кръжочни форми за разнообразяване на читалищната дейност.

**-** Поддръжка, обогатяване и обновяване на материалната база.

 **(**Помещенията на читалището се нуждаят от непрекъснати текущи и основни ремонти, които трудно могат да се финансират. Прекаленото отлагане на ремонтите и обновяването на техниката може да превърне част от тези помещения в трудно използваеми).

Основни дейности:

**Библиотечна дейност**

Библиотечната дейност  е една от основните дейности за читалището
като културна институция.

Работата на библиотеката ще бъде насочена към:

1. Развиване на библиотеката, като средище за информация, комуникация, обучение.
2. Обогатяване на библиотечния фонд.
3. Подобряване дейността на библиотеката, съобразена с интересите и нуждите на населението, чрез различни форми на културно – масовата работа.
4. Инициативи за повишаване на читателския интерес чрез уреждане на тематични
кътове, четения.
5. Повишаване на художественото и жанрово разнообразие на културните мероприятия, участие със свои инициативи и дейности: „Добре дошли в дома на книгата”, „Седмица на детската книга”, „Библиотечна седмица на четенето”, „Лятна занималня” и др.
6. Съвместни инициативи с училища и детски градини.

**Художествено –творческа дейност**

Съществена част от дейността на читалището е грижата за разширяване и  развитие на любителското художествено творчество.

Пресъздаване на обичаи и празници от Културния календар **/приложение 1/**

Активно участие на любителските състави и индивидуални изпълнители в културно – масови събития на селото и общината.

Участие в общински, регионални, национални и други конкурси и фестивали;

С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната  култура. Чрез тази дейност читалището ще има възможност за популяризиране на селото в страната и чужбина.

**Съществуващи групи, клубове:**

* Фолклорен танцов състав „Луди Млади”
* Детски фолклорен танцов състав
* Духова музика
* Временно действащи колективи:
* Група за художествено слово
* Лятна занималня

**ФИНАНСИРАНЕ И УПРАВЛЕНИЕ НА СОБСТВЕНОСТТА:**

Финансирането на читалищата е регламентирано в Закона за народните читалища и се осъществява по следните начини:

- Субсидия от държавния бюджет за делегирани от държавата дейности

-  Целева  субсидия за дейност от Община Ботевград

- Собствени средства от членски внос

-  Дарения.

**МАТЕРИАЛНО-ТЕХНИЧЕСКАТА БАЗА , ПОДДЪРЖАНЕ И РАЗВИТИЕ:**

Сградата на НЧ „Правда-1905” е санирана и с подменен покрив, но вътрешно се нуждае от ремонт.

И тази година продължаваме да търсим начини за подобряване на материално-техническата база и създаване на оптимални условия за работа и занимания.

**Приоритетните задачи, по които ще се работи през идната година ще бъдат:**

- Оборудване на големия салон с озвучителна, осветителна техника и сценични декори

- Ремонт на гримьорната и малкия салон

- Залата за репетиции трябва да се оборудва с музикална уредба и гардероб за костюми

- Подмяна на столове

- Други.

**ПАРТНЬОРСТВО:**

* **Община Ботевград**
* **Кметство Новачене**
* **ОУ „Васил Левски” с.Новачене**
* **ДГ „Зора” с.Новачене**
* **Клуб на пенсионера „Здравец”**
* **Читалища**
* Граждански сдружения и фондации
* Бизнесмени и стопански организации.

 Успешното изпълнението на Програмата ще даде възможност за реализация на набелязаните цели, задачи и основни дейности и ще спомогне за опазването и съхраняването на културно историческото наследство и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край. Подпомагането и развитието на любителското художествено творчество ще стимулира младите хора. Уреждането и поддържането на библиотечния фонд ще подпомогне образователния процес в получаване на нови знания. Реализирането на инициативи ще допринесе за обогатяване на културния живот.

Насоките и плана за културните дейности през 2021г. са приети на редовно заседание на Читалищното Настоятелство.

*Забележка: Програмата е отворена за допълнения.Тя визира най-общите положения, залегнали в плановете за работа през предстоящата година.*

 **Председател на ЧН:**

 **/ Нина Петкова/**